Dech neus ket bet notenn ebet, ha neoazh, skriv plaen eo ar pezh zo dober, a-hent-arall ma komañser chom hep gober ne vezer ket pell e-raok dilezel ar rubrikenn, ar pezh a vehe un tamm domaj ur seurt !    Hiniv neuze e oan e Lokoal-Mendon, e-kreiz stêr an Intel. Amzer da vale nem eus ket bet, en arbenn ma oan e ti ur chamarad, mes amzer da  welet braventez an tachad ur seurt.    Un nebeudig evned ivez: chwech pig du-hont en ur wezenn... daou herlegon bihan é arru da guzh-heol, gwenn-kann o fluñv... ur gudon é strimpiñ a vesk bolzoù ar gwez... brini a gleiz hag a zehoù.    Ar gudon, ur seurt pichon a vez gwelet stank dre ar vro; seurtoù arall, tost, a zo; met an hani a zo anvet pigeon colombin nem eus ket me gwelet biskoazh. Ha neoazh eh eus anezhe dre ar vro ! Un dra zo kurius: gozik seul gwezh ma welan ur gudon e  sellan doch he divaskell get ar soñj e vo marse unan pigeon colombin; ha kement gwezh a vez e welan tarchoù gwenn àr an divaskell, hag a ziskouez din eo ur gudon, èl kustum ! Seul taol !  Marse e tay un deiz ur seurt...